stanford-oval/wikipedia huggingface dataset:
דום 3

| --- | --- |

עטיפת המשחק
 כללי
 תאריך הוצאה:  3 באוגוסט 2004
 סוגה:  משחק הישרדות-אימה, משחק ירי בגוף ראשון
 פיתוח:  id Software
 הוצאה לאור:  Activision
 ארץ מקור:  ארצות הברית 
 שפות:  אנגלית 
 הפצה:  Activision  Valve
 עיצוב:  טים ווילץ
 סדרה:  דום
 דרישות תוכנה
 גרסה:  1.3.1
 מנוע משחק:  id Tech 4
 מצבי משחק:  שחקן יחיד, מרובה משתתפים
 דירוג:  על פי ESRB מגיל 17
 פלטפורמות:  Windows, Linux, Mac OS X, Xbox. Xbox 360, PlayStation 3
 מדיה:  CD, הורדה דיגיטלית דרך סטים
 המשחק הקודם:  דום 64
 המשחק הבא:  דום (2016)
 דרישות מערכת
 מעבד:  פנטיום 4 במהירות 1.5GHz (מומלץ: 3GHz)
 זיכרון:  384 MB RAM (מומלץ: 1GB)
 כרטיס מסך:  תואם DirectX® 9.0b, עם 64MB זיכרון (מומלץ: 256MB)
 מקום פנוי:  2.2GB
 מערכת קול:  תואם DirectX® 9.0b
 בקרים:  מקלדת בלבד או בשילוב עם עכבר או ג'ויסטיק
 www.doom3.com
 
דום 3 (באנגלית: Doom III; בתרגום חופשי: אבדון 3) הוא משחק מחשב מסוגת אימה בדיוני ופעולה מסגנון יריות בגוף ראשון שפותח על ידי חברת id Software וראה אור בשנת 2004. המשחק הוא למעשה עיבוד מחודש ועתיר גרפיקה לעלילת המשחק המקורי, שמשתמש במנוע החדשני id Tech 4 המבוסס OpenGL. עם מכירות של למעלה מ-3.5 מיליון עותקים, זהו המשחק המצליח ביותר בסדרה. באפריל 2005 יצאה חבילת ההרחבה "Resurrection of Evil" ("תחיית הרשע מחדש"). כמו כן, המשחק זכה לפרסום במדיות אחרות כגון ספרים שנכתבו על בסיס עלילתו, כמו גם ביציאתו של סרט הקולנוע "דום" ב-2005.
באוקטובר 2012 יצאה מהדורה מחודשת של המשחק שנקראת Doom 3 BFG Edition שיועדה להפצה בסטים בלבד, בה מנוע המשחק שופר ונוספה תמיכה בטכנולוגיית תלת-ממד.
משחקיות

דום הוא משחק יריות בגוף ראשון, כלומר, השחקן רואה את העולם דרך העיניים של הדמות הראשית. המטרה בכל שלב היא למצוא את חדר היציאה המוביל לשלב הבא (לרוב מסומן בשלט "EXIT"). על השחקן להתגבר בדרך על סכנות ומכשולים שונים כגון מפלצות, תקרות הצונחות על השחקן, שטחים מזוהמים בפסולת רדיואקטיבית ודלתות נעולות שעבורן נדרש למצוא מפתח או מפסק הפותח אותן. בניגוד למשחקים הקודמים, המשחקיות במשחק אינה מהירה ומבוססת על הריגת אויבים רבים ככל האפשר, אלא בנויה כמשחק אימה בה השלבים מעוצבים בצורה מבוכית (אם כי ליניארית למדי), מבוססת עלילה בה השחקן לא רק מסתובב והורג אויבים אלא גם מתקשר ונעזר בדמויות ללא שחקן הפזורות במשחק. הסביבה יותר חשוכה, התחמושת יותר נדירה ולשחקן אין כל כך יכולת להבחין במפלצות שמתקרבות אליו. במהלך המשחק מתמודד השחקן מול שלל יצורים ודמויות מפלצתיות, בהם שדים, רוחות רעות ואנשים אחוזי-דיבוק. יריבים אלה הם גורם משחקיות עיקרי, ומכונים בז'רגון המשחק "מפלצות", וניתן לחסלם עם מגוון כלי נשק: אקדח ואגרופן, שנועד למקרה שהתחמושת אזלה, מסור חשמלי, רובה ציד, תת מקלע, מיניגאן, משגר רקטות, רובה פלזמה מהיר-ירי (שלפי העלילה הוא עדיין בשלבי פיתוח על ידי UAC) ורובה פלזמה-מפציץ בשם BFG-9000 (ראשי תיבות של Big Fucking Gun), הנחשב לכלי הנשק העוצמתי ביותר במשחק. השחקן חמוש בפנס איתו הוא יכול להאיר על מקומות חשוכים. בגרסת ה-BFG, הפנס הפך מכלי המוחזק ביד לכלי המורכב על הראש (מה שמאפשר את נשיאתו ביחד עם כלי נשק). קיימים גם מקומות סודיים המכילים כלי נשק וחפצים חיוניים אחרים כגון ערכות עזרה ראשונה, שריון ותחמושת.
השחקן מקבל מדי פעם תשדורות רדיו שבעזרתן הוא יכול להתעדכן במשימות אך לעיתים גם במצב של יתר החיילים, שכן מדי פעם משודרים צרחות, זעקות אימה, לחימה וכן קולות לא מזוהים שמוסיפים לאווירת האימה.
השחקן מצויד גם במחשב כף-יד איתו ניתן לבצע שלל פעולות: קבלת הרשאות אבטחה בהן ניתן להשתמש כדי לפתוח אזורים במפה, מידע על חלקים שונים במתקן, העברת תשדורות וניגון סרטוני וידאו הקשורים לעלילה. בכל פעם כשהשחקן מוצא מחשב כף יד שכזה, המידע שבו מתקבל אוטומטית במחשב של השחקן, ביניהם גם קודים שניתן לפתוח איתם דלתות וכו'. כמו כן, המשחק מציע מסכי מחשב אינטראקטיביים שניתן לעבוד איתם כאילו מדובר במחשב.
המשחק מציע גם מצב מרובה משתתפים לרשת, אך מצב זה מוגבל ל-4 שחקנים ובחבילת ההרחבה הוגדל ל-8 שחקנים, במצבי deathmatch בלבד.
עלילה

המשחק מתרחש בשנת 2145 במאדים, בעיר Mars City במתקן של חברת איגוד התעופה והחלל (The Union Aerospace Corporation) – תאגיד צבאי-תעשייתי המבצע ניסויים סודיים בטלפורטציה בין הירחים של מאדים – פובוס ודימוס. השחקן מגלם נחת חלל אלמוני שנשלח לעבוד שם. באחד הימים, עקב תקלה במתקני החברה, יצורים מהגיהנום מגיחים דרך שערי הטלפורטציה.
תגובת ההגנה של יחידות האבטחה לא מצליחה לעצור את הפלישה, ובמהרה השדונים משתלטים על הבסיסים הצבאיים והורגים את רובם או הופכים אותם לזומבים אחוזי דיבוק. הנחת שנעזר ביתר הניצולים מוכרח להציל את המתקן, ומגלה כי בין הניצולים יש בוגד שמשתף פעולה עם השדים, שהוא ד"ר בטרוגר המדען הראשי וראש הצוות שהיה אחראי על ניסויי הטלפורטציה. במהלך המשחק מגלים כי בטרוגר הוביל את הפרויקט הנ"ל כדי לשרת את האינטרסים האישיים והמרושעים שלו.
בטרוגר מוביל את הנחת למלכודת שמעבירה אותו היישר אל הגיהנום. בגיהנום, הנחת מגלה כי על מנת למצוא דרך לסגור את השער לגיהנום, עליו למצוא חפץ מאדימי מסתורי בשם "קוביית הנשמות" (Soul Cube). לאחר שהוא חוזר מהגיהנום, הוא מגלה כי המפקד שלו לשעבר, קלי, עבר שינוי מפלצתי. לאחר שהוא נלחם בקלי הוא לוקח את ה-BFG 9000 שקלי חומש איתו קודם לכן ומחפש את השער לגיהנום, שם הוא נלחם בסייבר-שד (אותו הבוס מהמשחק הראשון) ובעזרת קוביית הנשמות מצליח לסגור את השער.
בסיום המשחק, רואים את בטרוגר בצורת שד מפלצתי נורא בדמות דרקון. השם שלו כעת הוא המלדיקט (The Maledict) והוא ישמש בתור האויב הראשי של חבילת ההרחבה.
פיתוח

כבר בשנת 2000 הכריז ג'ון קארמק על כוונתו לעשות רימייק למשחק הראשון בסדרת דום, בעזרת טכנולוגיית תלת מימד מתקדמת אותה כינה "הדור הבא". לאחר איומי פיטורין על קווין קלאוד ואדריאן קארמק (שני בכירים ב-id שהתנגדו לכוונת הרימייק) וההצלחה הטכנולוגית של המשחק Return to Castle Wolfenstein, הפיתוח של המשחק החל. זה קרה מייד לאחר שחבילת ההרחבה Team Arena למשחק Quake 3 יצאה לאור. גרסה נסיונית של המשחק הוצגה בתערוכת E3 של 2002 וזכתה לשבחים רבים. באותה שנה, שני עובדים בחברת כרטיסי המסך ATI הדליפו גרסת פיתוח של המשחק לאינטרנט. הכוונה הייתה להוציא לאור את המשחק בחג המולד של 2003, אך העניין נדחה עד לתאריך היציאה לאור הרשמי ב-2004.
טרנט רזנור ולהקת ניין אינץ' ניילז היו אמורים להלחין את הפסקול למשחק, כפי שעשו עבור המשחק Quake, אך עקב בעיות תקציביות הלחנת הפסקול הוטלה על אחרים ביניהם כריס ורנה, מי ששימש בעבר כמתופף של NIN ושימש באותה עת כמתופף של מרילין מנסון, שבין היתר הלחין את נעימת הנושא של המשחק.
פיתוח > מנוע המשחק

id Tech 4, המנוע שפותח עבור דום 3 ושוחרר גם עבור Quake 4 ומשחקים אחרים מבית Id, תוכנן להוות שיפור למנוע id Tech 3 (ששירת משחקים כמו Quake 3 ובעצמו היה וריאציה של Quake Engine הוותיק) אך יצא שעל בסיס id Tech 3 נכתב מנוע כמעט חדש לחלוטין, ובכך יצר דור חדש של מנועי משחק מבית id. המנוע הציג 3 אפשרויות גרפיות חדשות: הצללה ותאורה מאוחדת (Unified lightning and shadows), אנימציות מורכבות שהוצגו בזמן אמת, ומשטחי-ממשק שבהם ניתן לקיים איתם אינטראקציות. ספר ההדרכה הרשמי של המשחק דיווח כי במשחק השתמשו במעל ל-25,000 קובצי תמונה ומעל ל-500,000 שורות קוד עבור הממשקים האינטראקטיביים הללו. עוד שיפורים כללו הדגשת טקסטורות, מערכת פיזיקה מתקדמת ותמיכה בסאונד היקפי של 5.1 ערוצים.
קוד המקור של המנוע שוחרר ב-2011 תחת הרישיון הציבורי הכללי של גנו.
קבלה וביקורות

המשחק היה להצלחה מסחרית וקיבל ביקורות חיוביות, נכון ל-2007 עם מכירות של למעלה מ-3.5 מיליון עותקים, זהו המשחק המצליח ביותר אי פעם מסדרת המשחקים דום ולמשחק המצליח ביותר של id. רוב המבקרים דירגו אותו בביקורות חיוביות, שנעו בין 85% ל-94% ואף 100% וזיכו אותו בפרסים דוגמת משחק השנה של 2004 לצד Half-Life 2 ו-Far Cry, וכן המשחק בעל הגרפיקה הטובה ביותר. עם זאת, הביקורות ציינו לרעה את המשחקיות שלא השתנתה ממשחקים קודמים (מבוססת מה שהם כינו "תירה עליהם לפני שהם יורים עליך!") ואף נטשה חלק מעקרונות העיצוב שלהם, האינטליגנציה המלאכותית הירודה יחסית של האויבים ומצב מרובה המשתתפים לא מספק של המשחק. הרבה גיימרים ציינו כי הגרפיקה במשחק מאוד כבדה ודורשת חומרה "מפלצתית" למיצוי האפשרויות של המשחק – לשם הבהרה, כדי להריץ את המשחק עם אפשרויות גרפיות ברמת ultra ועם כל הפילטרים במקסימום, נדרש היה כרטיס מסך עם לפחות 512MB RAM, כרטיסים שהגיעו לשוק הגיימרים רק ב-2006 (בעוד רוב כרטיסי המסך ששווקו לשוק הגיימרים ב-2004 הכילו 128MB זיכרון).
בניגוד לקודמיו, דום ודום 2, המשחק לא הותיר חותם משמעותי בסצנת הגיימינג.
הסרט המבוסס על המשחק יצא באוקטובר 2005 בכיכובם של דוויין ג'ונסון ("דה רוק"), קארל אורבן ורוזמונד פייק. הסרט זכה לביקורות עלובות אך להצלחה בקופות בשבועות הראשונים ליציאתו.
המשחק הרביעי בסדרה, אשר מהווה אתחול מחדש, נקרא בשם דום והוא יצא לאור ב-2016 לאחר קשיים רבים בפיתוחו שגרמו לאיד לאתחל מחדש את כל תהליך הפיתוח ב-2012. איד השתמשה במנוע חדש לגמרי בשם id Tech 6.
הרחבות > חבילת ההרחבה – Doom 3: Resurrection of Evil

חבילת ההרחבה פותחה על ידי איד בשיתוף אולפן המשחקים Nerve Software למחשב האישי (Windows ולינוקס) ולקונסולת האקס בוקס. היא שוחררה ב-3 באפריל 2005 עבור המחשב ו-7 חודשים מאוחר יותר עבור האקסבוקס (כמשחק נפרד, שאינו דורש את דום 3 המקורי כדי לפעול). המשחק כלל שינוי מרענן למשחקיות באמצעות רובה כוח המשיכה (The Grabber, רובה שאופן פעולתו דומה מאוד לגראביטי גאן מHalf-Life 2 אם כי איד ציינו שהרעיון פותח על ידם לפני שValve הוציאו את Half-Life 2), תריסר שלבים חדשים ושש מפלצות חדשות לקמפיין לשחקן יחיד, שמונה מצבי משחק נוספים למצב מרובה המשתתפים, ועוד שני כלי נשק חדשים: אבן הגיהנום (Hellstone) ורובה ציד דו קני, נשק שהוצג תחילה בדום 2 וחזר הפעם לחבילת ההרחבה.
מי שרכש את גרסת האקסבוקס של המשחק, קיבל בחינם גם את שני הכותרים הראשונים בסדרה: דום ו-דום II: גיהנום על כדור הארץ, ביחד עם ההרחבה שלו Master Levels for Doom II.
הרחבות > חבילת ההרחבה – Doom 3: Resurrection of Evil > עלילה

המשחק מתרחש בשנת 2147, שנתיים לאחר התרחשות האירועים במשחק המקורי. חברת איגוד התעופה והחלל (UAC – The Union Aerospace Corporation) קולטת איתות בלתי מזוהה שמקורו באחד מהלווינים שסובבים סביב מאדים, ושולחת צוות לחקור את המקרה. הצוות מוצא חפץ מיוחד, אך עם מציאתו מתחדשת שוב פלישת השדים מהגיהנום במלוא העוצמה. השחקן, נחת ומהנדס קרבי שנשלח לשטח, חייב להילחם בשדים כדי להגיע לד"ר מק'נייל – חושפת שחיתויות שדיווחה על תוכניותיו הזדוניות של ד"ר בטרוגר קודם לכן. לאחר שהוא מוצא אותה היא אומרת לו שכדי לעצור את הפלישה הוא חייב להשיב את החפץ – אבן הגיהנום – בחזרה לגיהנום.
הנחת יורד לגיהנום, שם הוא נלחם נגד שלושה האנטרים – שדים שמחפשים אחרי אבן הגיהנום. הוא מביס אותם ושואב את כוחותיהם לתוך החפץ. לאחר לחימה בשדים הוא פוגש את ד"ר בטרוגר השטן – שד מפלצתי ונורא בדמות דרקון שנקרא המלדיקט (Maledict). לאחר קרב ממושך המלדיקט מסתער על הנחת ונושך אותו נשיכה קטלנית למדי, אך לפני שהמלדיקט מתכוון לאכול את הנחת, הנחת מפעיל את האבן ודוחף אותה אל תוך גרונו של המלדיקט מה שגורם להשמדתו, ולא נשאר ממנו זכר חוץ מהגולגולת. השמדת המלדיקט גורמת לעצירת הפלישה ובסוף המשחק השחקן מוצא את עצמו מתאושש בבסיס.
הרחבות > BFG Edition

גרסה מחודשת למשחק (וגם לחבילת ההרחבה הראשונה) שיצאה ב-2012 ומכילה שיפורים גרפיים רבים למנוע המשחק וגם תמיכה בטכנולוגיית תלת-ממד, בעזרת משקפיים מתאימים. המשחק שוחרר בהתחלה אך ורק לסטים.
הערות שוליים

↑  מישל מריוט, הניו יורק טיימס, האיש שמאחורי דום 3 מדבר, באתר הארץ, 18 באוגוסט 2004
↑  Nathan Ditum, Doom 3: BFG Edition – review, The Guardian, ‏28 Oct 2012
↑  שחר סמוחה, משחק האימה הגדול מכולם, באתר הארץ, 28 במאי 2002
↑  http://www.theinquirer.net/?article=6050
↑  http://uk.pc.gamespy.com/pc/doom-3/539049p1.html
↑  http://www.phoronix.com/scan.php?page=news_item&px=MTAxODk
↑  ראו כאן
↑  http://www.rottentomatoes.com/m/doom/
↑  דום 3 חוזר ב-3D, והוא מביא חברים, באתר הארץ, 31 במאי 2012
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
| דום |
| --- | --- | --- |
| משחקים ראשיים | דום • דוּם 2 • דום 64 • דום 3 • דום 4 • דום הנצחי • דום ימי הביניים |  |
| משחקי ספין אוף | Doom RPG • Doom Resurrection • Doom II RPG • Doom VFR |  |
| דמויות | Doomguy |  |
| סרטים | דום: הסרט • דום: ההשמדה |  |
| ספרים ומדיות נוספות | DOOM: Knee-deep in the dead • DOOM: Hell on Earth • DOOM: Infernal Sky • DOOM: Endgame • Doom 3: Worlds on Fire • Doom 3: Maelstrom |  |

| --- | --- |
בקרת זהויות :  BnF: cb167408696 (data)  MusicBrainz work: a0170b40-f34d-406f-b110-3f2793812c3d 
לחימה בשד מרובה-רגליים בעזרת מקלע רב-קנים
דין לואיס

| --- | --- |

 לידה:  21 באוקטובר 1987 (בן 36) סידני, ניו סאות' ויילס, אוסטרליה
 שם לידה:  דין לואיס גרנט לוני
 מוקד פעילות:  אוסטרליה 
 תקופת הפעילות:  מ-2016
 מקום לימודים:  Marist Catholic College North Shore 
 עיסוק:  זמר-יוצר
 סוגה:  פופ
 שפה מועדפת:  אנגלית 
 חברת תקליטים:  איילנד רקורדס • יוניברסל מיוזיק אוסטרליה
 פרסים והוקרה:  הרשימה המלאה
 https://deanlewismusic.com
 פרופיל ב-IMDb
 
דין לואיס (באנגלית: Dean Lewis; נולד ב-21 באוקטובר 1987) הוא זמר-יוצר אוסטרלי הידוע בעיקר בזכות שיריו "Waves", שיצא לאור בשנת 2016 והגיע למעמד פלטינה משושה באוסטרליה בשנת 2020, ו-"Be Alright", שהגיע למקום הראשון במצעד האוסטרלי, למעמד פלטינה בארבעת השבועות הראשונים לאחר יציאתו לאור, ולבסוף למעמד פלטינה מעושרת באוסטרליה. ב-22 במרץ 2019, לואיס הוציא את אלבום הבכורה שלו, A Place We Knew.
קריירה > 2016–2017: תחילת הקריירה והמיני-אלבום Same Kind of Different

לואיס קיבל השראה להמשיך במוזיקה לאחר שצפה ב-DVD של הופעה חיה של להקת אואזיס בשנת 2005. לואיס אומר "אני זוכר שראיתי את ליאם גלאגר יוצא עם הכובע הזה והמעיל האדום וראיתי אותו עם נואל, הם פשוט היו הבחורים הכי מגניבים אי פעם. ביליתי את חמש השנים הבאות שנים בצפייה בכל סרטון של אואזיס – למעשה נואל גלאגר לימד אותי לכתוב שירים".
בשנת 2014 לואיס חתם על חוזה ההקלטות שלו עם חברת התקליטים האוסטרלית ספסיפיק מיוזיק, ובמרץ 2016 חתם על חוזה גדול עם איילנד רקורדס ויוניברסל מיוזיק אוסטרליה. ב-30 בספטמבר 2016 לואיס הוציא את סינגל הבכורה שלו "Waves", שהגיע בשיא למקום ה-12 במצעדי ה-ARIA האוסטרליים. השיר הופיע במספר תוכניות טלוויזיה אמריקאיות כמו Suits, האנטומיה של גריי, Valor, ריברדייל, All American, ציידי הצללים ו-Magnum P.I., והגיע למעמד פלטינה משושת לפי איגוד תעשיית ההקלטות האוסטרלי (ARIA).
באפריל 2017 לואיס הוציא לאור את הסינגל "Need You Now", וב-12 במאי 2017 הוציא את המיני-אלבום הראשון שלו, Same Kind of Different, שהגיע בשיאו למקום ב-27 במצעדי האלבומים של ARIA. לואיס היה מועמד לחמישה פרסי ARIA בטקס פרסי המוזיקה של ARIA לשנת 2017. שיריו "Lose My Mind" ו-"Chemicals" יצאו לאור גם הם כסינגלים מתוך המיני-אלבום והגיעו למעמד פלטינה וזהב בהתאמה.
קריירה > 2018–הווה: אלבום הבכורה ושיתופי פעולה

ביוני 2018 לואיס הוציא לאור את הסינגל "Be Alright". הסינגל הגיע למקום הראשון באוסטרליה במשך חמישה שבועות רצופים, והיה ללהיט הראשון שלו במדינה. בנוסף, הוא הגיע למעמד פלטינה מעושרת באוסטרליה. הוא גם הגיע גם למקום הראשון בבלגיה, לחמשת הראשונים בניו זילנד, שוודיה ואירלנד, למקום הראשון בהולנד ושווייץ, ל-20 הראשונים בבריטניה ובסקוטלנד, ל-30 הראשונים בארצות הברית ולמקום הראשון במצעד הפופ למבוגרים של בילבורד. בינואר 2019 לואיס הוציא לאור את "7 Minutes". ב-22 במרץ 2019, לואיס הוציא לאור את אלבום הבכורה שלו, A Place We Knew. לואיס ביצע את שיריו "Be Alright" ו-"Waves" בגמר הגדול של ליגת הפוטבול האוסטרלית לשנת 2019. בשנת 2019 לואיס חתם בסוכנות WME לייצוג בכל התחומים.
ב-31 באוקטובר 2019, לואיס הוציא לאור את הסינגל "Used to Love" בשיתוף עם הדי ג'יי והמפיק ההולנדי מרטין גריקס. בקשר לשיתוף הפעולה עם גריקס, לואיס מסביר כי "מאז שהקריירה שלי החלה, מעולם לא ראיתי את עצמי רודף אחר שיתופי פעולה. ככותב שירים, שגם שר, כל הרעיון פשוט הרגיש זר. עד שפגשתי את מרטין. בילינו בערך שבוע יחד נעולים מאחורי דלתות סגורות באמסטרדם כשעבדנו על שיר, שחשבנו שהוא עלול בסופו של דבר להיות מושר על ידי מישהו אחר. אבל ככל שהתקדמנו, השיר התחיל להישמע הרבה כמוני, אבל גם הרבה מאוד כמו מרטין. זה שיתוף פעולה אמיתי עם בחור שהפך עכשיו לחבר גדול". גרסה אקוסטית לשיר יצאה בשנת 2020.
דיסקוגרפיה > אלבומים

A Place We Knew‏ (2019)
The Hardest Love‏ (2022)
דיסקוגרפיה > מיני-אלבום

Same Kind of Different‏ (2017)
פרסים ומועמדויות

במהלך הקריירה שלו, זכה לואיס בשלושה פרסי ARIA מתוך 16 מועמדויות, 4 פרסי APRA מתוך 12 מועמדויות, וכן היה מועמד בטקס פרסי המוזיקה של MTV אירופה ובפרסי המוזיקה של National Live (אנ').
הערות שוליים

↑  "About Dean Lewis". Dean Lewis Music. ארכיון מ-5 באפריל 2018. נבדק ב-5 באפריל 2018. {{cite web}}:  (עזרה)
↑  "DEAN LEWIS". Specific Music. 2017. ארכיון מ-5 באפריל 2018. נבדק ב-5 באפריל 2018. {{cite web}}:  (עזרה)
↑  "Dean Lewis' Hit Song 'Waves' Has Been Picked Up By Yet Another Hit US TV Series". The Music. 13 בספטמבר 2017. ארכיון מ-13 בספטמבר 2017. נבדק ב-5 באפריל 2018. {{cite web}}:  (עזרה)
↑  "Dean Lewis' 'Waves' scores third (and biggest) TV sync". The Music Network. 22 בדצמבר 2017. ארכיון מ-5 באפריל 2018. נבדק ב-5 באפריל 2018. {{cite web}}:  (עזרה)
1 2 3  "ARIA Charts – Accreditations – 2019 Singles". www.aria.com.au. 2019-01-31. ארכיון מ-10 בינואר 2020. נבדק ב-2019-03-18. {{cite web}}:  (עזרה)
↑  "Dean lewis leads the charge of island records artists nominated for 2017 aria awards". Event Alaide. 10 באוקטובר 2017. ארכיון מ-5 באפריל 2018. נבדק ב-5 באפריל 2018. {{cite web}}:  (עזרה)
↑  "Discography Dean Lewis". australian-charts.com. ארכיון מ-26 בספטמבר 2017. נבדק ב-12 במאי 2017. {{cite web}}:  (עזרה)
↑  "WEEK FIVE AT #1 FOR DEAN LEWIS' BE ALRIGHT". ARIA Charts. ארכיון מ-7 בנובמבר 2018. נבדק ב-7 בנובמבר 2018. {{cite web}}:  (עזרה)
↑  "Dean Lewis Shares New Single '7 Minutes', The Follow-Up To 'Be Alright'". Music Feeds. 18 בינואר 2019. ארכיון מ-19 בינואר 2019. נבדק ב-19 בינואר 2019. {{cite web}}:  (עזרה)
↑  "Dean Lewis Confirmed Debut album, tour". auspOp. 20 בפברואר 2019. ארכיון מ-20 בפברואר 2019. נבדק ב-20 בפברואר 2019. {{cite web}}:  (עזרה)
↑  Mims, Taylor (19 בנובמבר 2020). "Dean Lewis Signs With WME for Worldwide Representation". Billboard. ארכיון מ-5 בדצמבר 2019. נבדק ב-18 במרץ 2020. {{cite web}}:  (עזרה)
↑  Meadow, Matthew (9 בספטמבר 2019). "Martin Garrix announces new single 'Used To Love' in collaboration with Dean Lewis". Your EDM. ארכיון מ-20 בספטמבר 2019. נבדק ב-10 בספטמבר 2019. {{cite web}}:  (עזרה)
↑  Todoroski, James (2019-10-31). "Martin Garrix & Dean Lewis – Used To Love". We Rave You (באנגלית אמריקאית). ארכיון מ-18 בנובמבר 2019. נבדק ב-2019-11-18. {{cite web}}:  (עזרה)
↑  Narozniak, Rachel (16 בפברואר 2020). "Martin Garrix strips down 'Used To Love' in acoustic rendition [Stream]". Dancing Astronaut. נבדק ב-9 במרץ 2020. {{cite web}}:  (עזרה)תחזוקה - ציטוט: url-status (link)
| דין לואיס |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | A Place We Knew • The Hardest Love |  |
| מיני-אלבומים | Same Kind of Different |  |
| סינגלים | "Waves" • "Need You Now" • "Lose My Mind" • "Chemicals" • "Be Alright" • "7 Minutes" • "Stay Awake" • "Straight Back Down" • "Used to Love" • "Falling Up" • "Looks Like Me" • "Hurtless" • "Never Really Loved Me" • "Lost Without You" • "How Do I Say Goodbye" |  |
| --- | --- |
בקרת זהויות :  BnF: cb17864781g (data)  GND: 1187259616  ISNI: 0000 0004 6742 6938  LCCN: no2019093310  MusicBrainz: 21e9df94-3c2c-4c15-b069-fefa58bcd650  NTA: 423143085  VIAF: 895155953594042630007   WorldCat (עם VIAF): 895155953594042630007
דונגגוואן

| --- | --- |

פוטומונטז' של דונגגוואן
 מדינה:  הרפובליקה העממית של סין הרפובליקה העממית של סין
 מחוז:  גואנגדונג
 ראש העיר:  לְיוֹ גְ'ה-גֶנְג
 על שם:  Juncus effusus 
 שטח:  2,465 קמ"ר
 גובה:  8 מטרים
 אוכלוסייה:  ‏
  ‑ בנציבות העירונית:  10,466,625 (2020)
  ‑ צפיפות:  4,246 נפש לקמ"ר (2020)
 קואורדינטות:  23°2′N 113°43′E﻿ / ﻿23.033°N 113.717°E﻿ / 23.033; 113.717
 אזור זמן:  UTC +8
 http://liveable.dg.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדונגגוואן(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדונגגוואן(למפת גואנגדונג רגילה) גואנגג'ואו שנג'ן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומידונגגוואן(למפת גואנגדונג מוגדלת) גואנגג'ואו שנג'ן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומידונגגוואן    מיקומה של דונגגוואן במחוז גואנגדונג tabBackground:;tabBorder:#aaa;defaultTab:0;
 
דוֹנְגְגְוַואן (בסינית מפושטת: 东莞; בסינית מסורתית: 東莞; בפין-יין: Dōngguǎn) היא נציבות עירונית במחוז גואנגדונג שבדרום הרפובליקה העממית של סין. העיר היא מרכז תעשייה חשוב השוכן באזור דלתת נהר הפנינה. בעיר אף נמצא מרכז הקניות הגדול בעולם - קניון דרום סין (אנ'). על פי מפקד האוכלוסין משנת 2020 אוכלוסיית הנציבות העירונית מנתה כ-10.466 מיליון תושבים.
היסטוריה

לדונגגוואן היסטוריה ארוכה. כבר בתקופת האבן החדשה חיו בה בני אדם פרימיטיביים. בתקופת האביב והסתיו היא הייתה חלק מאדמתם של שבט הבָּאיְוֵ'ה. בשנת 214 לפנה"ס, כשקיסר סין הראשון צ'ין שה חואנג איחד את סין, הייתה דונגגוואן לחבל בשם בּוֹיוּ'שְׂיַאן. בתקופת שלטון שושלת האן המזרחית, הקים הקיסר את חבל דְזְנגצֶ'נְג פַאנְיוּ' ודונגגוואן נכנסה תחת שלטונו. בשנת 331 הייתה דונגגוואן רשות שלטת על כל אזור באו'אן. ובשנת 757 נקראה בשם דונגגוואן.
גאוגרפיה ואקלים

דונגגוואן משתרעת על פני 2,465 קמ"ר במרכז מחוז גואנגדונג וגובלת בבירת המחוז גואנגג'ואו מצפון-מערב, בשנג'ן מדרום-מזרח, בנציבות העירונית חוויג'ואו (אנ') מצפון-מזרח ובים סין הדרומי מדרום-מערב. העיר דונגגוואן נמצאת במרחק של 47 מיל ימי מהונג קונג, ו-48 מיל ימי ממקאו.
האקלים השולט באזור הוא אקלים סובטרופי. ממוצע הטמפרטורות הוא 22.8 צלזיוס, וכמות המשקעים השנתית היא 1,756.8 מילימטרים.
27% משטח החבל הוא מים, 25% יער, 13% אדמה מעובדת ו-35% של אדמה מיושבת. החבל עשיר במקורות מים שונים, 150 קמ"ר מתוכו הם ים, ו-116 קמ"ר מתוכו שוכנים על חוף הים. כמו כן, שוכנים בו 4 נהרות 5 אגמים ו-6 הרים. עקב המצאות החבל על דלתת נהר הפנינה, האדמה הלחה והחום, עשירה דונגגוואן בגידולי קרקע רבים, בין היתר נודע החבל בזכות גדולי האורז, הבננה, הליצ'י, תעשיות מים שונות והזיקוקים המיוצרים בו.
אזורי מנהל

בדוגגוואן 32 אזורים (או כמו שהם מכונים על ידי הממשל - רחובות).
ערים
גְוַואנְצֶ'נְג, שִׁילוֹנְג, חוּמֶן, דוֹנְגְצֶ'נְג, חבל 10000, העיר הדרומית.
הערות שוליים

↑  China: Guăngdōng (Prefectures, Cities, Districts and Counties) - Population Statistics, Charts and Map, www.citypopulation.de
↑  Livable Dongguan, web.archive.org, ‏2007-05-18
| ערי גואנגדונג |
| --- | --- | --- |
| ערים תת-מחוזיות | גואנגג'ואו • שנג'ן |  |
| נציבויות עירוניות | דונגגוואן • פושאן • צ'אוג'ואו • חיואן • חוויג'ואו • ג'יאנגמן • ג'יאיאנג • מאומינג • מייג'ואו • צ'ינגיואן • שאנטואו • שאנוויי • שאוגואן • יאנגג'יאנג • יונפו • ג'אנג'יאנג • ג'אוצ'ינג • ג'ונגשאן • ג'והאי |  |
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007565037505171  GND: 4249642-1  LCCN: n89110642  MusicBrainz: 6ea9ef24-1de2-40cd-b64e-634d5edccaf6  VIAF: 123272736   WorldCat (עם VIAF): 123272736
דיופנטוס

| --- | --- |

 לידה:  200 אלכסנדריה, רומא העתיקה 
 פטירה:  284 (בגיל 84 בערך) אלכסנדריה, רומא העתיקה 
 שם לידה:  Διόφαντος 
 ענף מדעי:  מתמטיקה
 מקום מגורים:  אלכסנדריה שבמצרים
 תרומות עיקריות
 חיבר את הספר אריתמטיקה, שעוסק בעיקר במשוואות דיופנטיות. בזכות חיבור ספר זה מכונה דיופנטוס בשם "אבי האלגברה".
 
דיופנטוס (ביוונית: Διόφαντος), מתמטיקאי הלניסטי שחי באלכסנדריה, פחות או יותר בין השנים 200–284 לספירה. חיבר את "אריתמטיקה", היצירה היחידה ששרדה משאר כתביו, העוסקת בעיקר במשוואות דיופנטיות – מערכת משוואות אשר מספר הנעלמים בהן גדול ממספר המשוואות ופתרונותיהם הם מספרים שלמים בלבד. בזכות יצירה זו מכונה דיופנטוס בשם "אבי האלגברה".